CELEX: 62013CN0513
Language: hu
Date: 2013-09-25 00:00:00
Title: C-513/13. P. sz. ügy: A Törvényszék (nyolcadik tanács) T-358/08. sz., Spanyolország kontra Bizottság ügyben 2013. július 11-én hozott ítélete ellen a Spanyol Királyság által 2013. szeptember 25-én benyújtott fellebbezés

16.11.2013   
            
            
               HU
            
            
               Az Európai Unió Hivatalos Lapja
            
            
               C 336/11
            
         A Törvényszék (nyolcadik tanács) T-358/08. sz., Spanyolország kontra Bizottság ügyben 2013. július 11-én hozott ítélete ellen a Spanyol Királyság által 2013. szeptember 25-én benyújtott fellebbezés
   (C-513/13. P. sz. ügy)
   2013/C 336/24
   Az eljárás nyelve: spanyol
   
      Felek
   
   
      Fellebbező: Spanyol Királyság (képviselők: A. Rubio González meghatalmazott)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság adjon helyt a fellebbezésnek, és helyezze hatályon kívül a Törvényszék T-358/08. sz. Spanyol Királyság kontra Európai Bizottság ügyben 2013. július 11-én hozott ítéletét;
            
         
               —
            
            
               semmisítse meg a Kohéziós Alap terhére a 96/11/61/018. sz. — Zaragoza (Spanyolország) csatornázása és szennyvizeinek tisztítása projekthez az 1996. július 26-i C(96) 2095 határozattal odaítélt pénzügyi támogatás csökkentéséről szóló, 2008. június 25-i C(2008) 3249 bizottsági határozatot;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
               1.
            
            
               
                  
                     Téves jogalkalmazás a Kohéziós Alap létrehozásáról szóló, 1994. május 16-i 1164/94/EK tanácsi rendelet
                  
                   (1)
                  
                     II. Melléklete H. cikkének (2) bekezdésében előírt határidő joghatásait illetően.
                   Az említett határidő elteltekor a Bizottság már semmiféle pénzügyi korrekciós intézkedést nem fogadhat el, amiért is köteles a kifizetés teljesítésére, és az alkalmazott korrekció jogellenes.
            
         
               2.
            
            
               
                  
                     Téves jogalkalmazás az építési beruházás fogalmát illetően, mivel az építési beruházásra irányuló közbeszerzési szerződések odaítélési eljárásainak összehangolásáról szóló 1993. június 14-i 93/37/EGK tanácsi irányelv
                  
                   (2)
                  
                     1. cikkének c) pontja értelmében a teljes hálózat egyetlen építési beruházásnak minősül.
                   A megtámadott ítélet eltér a C-16/98. sz. Bizottság kontra Franciaország ügyben 2000. október 5-én hozott ítéletben (EBHT 2000., I-8315. o.) lefektetett ítélkezési gyakorlattól, mivel nem ismeri el az építési beruházások együttesének földrajzi folytonosságát és egymás közötti kölcsönös függését, tehát ezek összekapcsolódásának a szolgáltatás nyújtása tekintetében fennálló szükségességét.
            
         
      (1)  HL L 130., 1. o.; magyar nyelvű különkiadás 14. fejezet 1. kötet 9. o.
   
      (2)  HL L 199., 54. o.; magyar nyelvű különkiadás 6. fejezet 2. kötet 163. o.